Akelsbarg

Akelsbarg is en Oortsdeel van de Gemeend Grootfehn in‘n Landkreis Auerk in Oostfreesland in Neddersassen. In dat Johr 2007 hemm dor 517 Minschen up en Flach van 7.59 km² wahnt. 

Historie
1787 wurrn den Kolonisten Hinrich Hinrichs Jauken ut Felde dree Diemt „Land aus der Wildnis“ an de hüüdig Grenz to Holtrop to Bewirtschaftung in Arvpacht vergeeven.Dorfgemeinschaft Akelsbarg: Jubiläums-Festschrift 222 Jahre Akelsbarg 1787-2009

Um 1870 wurr bi’t Törfgraven, an de Gmeendgrenz van Felde un Akelsbarg en Paaldamm, en so nöömt Knüppeldamm oder Spetz freeleggt. De Paaldamm harr dat Auerker Land mit dat Feereborger Land verbunnen. De Weg sall över Tunge an dat Wiesdermeer vorbi, över Barkebusch nah Wies führt hemm.Generalsuperintendent Bartels: Der Pfahldamm im Wrissemer Hammrich, in Jahrbuch der Gesellschaft für bildende Kunst und vaterländische Alterthümer, Emden 1872

Tonächst hörr de Kolonie Akelsbarg politisch to de Gemeend Felde un to dat Karkspeel Holtrop. An’n 1. Juli 1912 wurr de Kolonie Akelsbarg van Felde aftrennt un as Gemeend Akelsbarg politisch sülvständig.

1870 kreeg Akelsbarg en eegen School. Mit de Gemeendreform, de an’n 1. Juli 1972 in Kraft treeden dee, wurr Akelsbarg de Gemeend Grootfehn ingleedert. Dat Schoolgebäude deent siet 1978 as Dörpgemeenschapshuus. Ebenfalls in dat ehmalg Schoolgebäude (mit anbaut Fohrtüüchhall) is de örtliche Füüewehr Akelsbarg-Felde-Wrisse vun de Freewillige Füürwehr Grootfehn to Huus.

 Weblinks 
 Beschreibung von Akelsbarg in de Historsch Oortsdatenbank vun den Oostfreesch Landschap

 Enkeld Nahwiesen 

Kategorie:Oort